C 154/66
3.3.
EL
Επίσημη Εφημερίδα της Ευρωπαϊκής Ένωσης
2.5.2023
Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα) Η πρώτη ύλη για το προϊόν «Espárrago de Navarra» αποτελείται από βλαστούς σπαραγγιών του είδους Asparagus officinalis L. που καλλιεργούνται αποκλειστικά εντός της οριοθετημένης γεωγραφικής περιοχής.
Τα σπαράγγια που προορίζονται προς πώληση νωπά πρέπει να αποτελούνται από ολόκληρους βλαστούς με φρέσκια εμφάνιση και οσμή, υγιής, χωρίς μώλωπες, χωρίς βλάβες που προκαλούνται από έντομα ή τρωκτικά, καθαρούς και τελείως στεγνούς μετά το πλύσιμο.
Τα φρεσκοκομμένα σπαράγγια πρέπει να αποφλοιώνονται και να συσκευάζονται κατά τρόπο ώστε να διατηρούνται νωπά.
Τα σπαράγγια που διατηρούνται εν θερμώ πρέπει να είναι προϊόντα της κατηγορίας «Extra» ή της κατηγορίας Ι, ερμητικά σφραγισμένα σε περιέκτες και αποστειρωμένα εν θερμώ.
Τα σπαράγγια που είναι διατηρημένα εν θερμώ μπορούν να πωλούνται ως ολόκληρα σπαράγγια, μικρά σπαράγγια ή κορυφές (οφθαλμοί) σπαραγγιών, είτε αποφλοιωμένα είτε μη.
3.4.
Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής Όλα τα στάδια καλλιέργειας, χειρισμού ή μεταποίησης πρέπει να εκτελούνται εντός της οριοθετημένης γεωγραφικής περιοχής.
3.5.
Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία Οι βλαστοί σπαραγγιών διατίθενται ως νωπά ή φρεσκοκομμένα προϊόντα ή σε θερμοδιατηρημένες μορφές.
Το περιεχόμενο κάθε μονάδας που διατίθεται στο εμπόριο πρέπει πάντα να είναι ομοιογενές και να αποτελείται μόνο από σπαράγγια που καλλιεργούνται στην περιοχή παραγωγής, από τις επιτρεπόμενες ποικιλίες και να πληρούν τις απαιτήσεις ποιότητας και μεγέθους που ισχύουν για την ενιαία εμπορική κατηγορία.
3.6.
Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία Η ετικέτα που χρησιμοποιείται για την εμπορία του προϊόντος πρέπει να περιλαμβάνει την ένδειξη «Espárrago de Navarra» και τον επίσημο λογότυπο της ΠΓΕ:
Κάθε συσκευασία πρέπει επίσης να φέρει ετικέτα πιστοποίησης με μοναδικό αύξοντα αριθμό, τοποθετημένη στην καταχωρισμένη εγκατάσταση κατά τρόπο που να διασφαλίζει ότι δεν μπορεί να επαναχρησιμοποιηθεί.
Οι ετικέτες πιστοποίησης παρέχονται και ελέγχονται από το Ρυθμιστικό Συμβούλιο (φορέας διαχείρισης της ΠΟΠ) και διατίθενται, κατά τρόπο που δεν εισάγει διακρίσεις, σε όλες τις επιχειρήσεις που υποβάλλουν σχετικό αίτημα και πληρούν τους όρους των προδιαγραφών προϊόντος.
Ας δούμε ένα παράδειγμα ετικέτας πιστοποίησης:
Στην επισήμανση πρέπει να αναγράφεται η χρησιμοποιούμενη μορφή διάθεσης στο εμπόριο (προϊόν νωπό, φρεσκοκομμένο ή θερμοδιατηρημένο).